રાજ્યના મુખ્ય સચિવ ડૉ.જે.એન.સિંહે પોષણ સંબંધિત સમસ્યાને એક પડકાર ગણાવી તેના સામના માટે સજ્જ થવા સૌને અનુરોધ કર્યો હતો. તેમણે કુપોષણની સમસ્યાના મૂળ સુધી પહોંચી ટેકનોલોજીનો મહત્તમ ઉપયોગ કરી મોનીટરીંગ કરવા ઉપર પણ ભાર મૂક્યો હતો. મુખ્યસચિવએ સહકારી ધોરણે તૈયાર થયેલા ‘ટેક હોમ રાશન’ના પોષણયુક્ત આહારને લાભાર્થી સુધી પહોંચાડવાના ગુજરાત સરકારના નિર્ણયને અતિમહત્વરૂપ ગણાવ્યો હતો. મહિલા અને બાળ વિકાસ વિભાગના સંયુકત સચિવ ડૉ. રાજેશકુમારે કહ્યું હતું કે, કેન્દ્ર સરકારે પોષણક્ષમ સમાજના નિર્માણ માટે બાળકો અને માતામાં સર્વગ્રાહી પોષણ માટે એક જનઆંદોલન શરૂ કર્યું છે. કર્નલ સમીર કંવરે આ અભિયાન અંતર્ગત તૈયાર થયેલી મોબાઇલ એપ્લીકેશન વિશે સમજ આપી આ પોષણ અભિયાનના એકશન પ્લાન અને માઇક્રો પ્લાનીંગ સવિસ્તર સમજાવ્યું હતું.